NASTA PILDIRAAMAT
Tere taas!
Tore, et vaatad jälle Nasta pildiraamatut.
Kui oled enne vaadanud meie pildiraamatut,
siis mäletad, et rääkisime Joosepist.
Joosep järgis kogu aeg Jumalat.
Kas siis, kui ta elus oli aeg-ajalt raskemaid aegu.
Täna räägin sellest, mis Joosepist lõpuks sai.
Edasi räägib Piibel juba uusi lugusid.
Kas mäletad, kes Joosepist oli saanud?
Ega vist ei mäleta, see on nii raske sõna.
Joosepist oli saanud kogu Egiptuse ülemvalitseja.
Pildilt on näha, et oleme Egiptuses.
Seal on püramiidid.
Need olid suured majataolised ehitised,
mis ehitati vaaraodele mälestusmärgiks ja hauakambriks.
Egiptuses kasvavad palmid ja kuum päike särab taevas.
Joosepist oli tõepoolest saanud ülemvalitseja.
Nasta läheb ja sibab natuke ringi.
Egiptuses riietuti pisut teistmoodi kui meil tänapäeval Soomes.
Ma arvan, et valitsejatel võis olla sarnane riietus.
Seda oleme näinud ajaloolistelt joonistustelt või seinamaalingutelt,
mis on leitud vaaraode ja ülemvalitsejate kohta.
Neil olid väga erilised riided.
Joosep oli lakkamata palunud Jumalalt abi ja tarkust.
Jumal oli juhtinud Joosepit, et temast saaks ülemvalitseja.
Teda ootas veel üks tähtis ülesanne.
Täna kuuleme sellest.
Joosep oli ülemvalitsejana väga tubli.
Juba mitu aastat valitses suur näljahäda.
Kuivus ja kuumus. Kõik oli täitsa kõrbenud.
Joosep oli saanud tarkust Jumalalt
ja oli lasknud ehitada tohutu-suuri varaaitasid.
Need võisid olla püramiidi suurused ja isegi püramiidi moodi välja näha.
Neisse oli kogutud vilja ja toitu.
Kui tulid kuivad ajad ning toit lõppes,
said inimesed varaaidast toitu.
Joosep oli ülevaataja ja jälgis,
et igaüks võtaks vajaliku koguse ning et kõigile jätkuks.
Kui vaatasid eelmist saadet, siis ehk mäletad Joosepi eellugu.
Joosepi pere kaugel Iisraelis ning kannatas ka näljahäda käes.
Seda, kuidas Joosepi vennad läksid pikale teekonnale vilja ostma.
Joosep ei teadnud sellest midagi.
Ta seisis seal ja ootas aina uusi ostjaid.
Viljaostjaid tuli sinna kokku paljudest kodudest ja paikadest
kuni naabermaadeni välja.
Joosep oli lahke kõigi vastu ning müüs vilja hea hinnaga kõigile.
Keegi ei pidanud enam nälga kannatama,
sest Joosepilt sai osta vilja.
Kord, kui Joosep oli taas vilja müümas
nägi ta mööda kauget tolmust liivateed tulemas salka inimesi.
Neis oli midagi tuttavlikku.
Joosep arvas, et seltskond on pärit kuskilt kaugelt.
Joosep jälgis hoolega tolmupilves lähenevat rühma.
Mida lähemale nad jõudsid, seda enam tajus Joosep,
et seal on ta vanemad vennad, kes on tulnud vilja ostma.
Joosep otsustas oma vennad proovile panna.
Teeb neile ühe vembu.
Kas vennad tunnevad ta üldse ära.
Vennad ei oleks kuidagi osanud aimata,
et ammu aega tagasi kadunud Joosep,
on nüüd Egiptuses ja veel sellises ametis.
Vennad jõudsid Joosepi juurde.
Mida nad teevad siin pildil?
Miks nad selles asendis on?
Kas tead?
Nad kummardavad.
Joosep oli nii kõrgeauline isik, tähtis ülemvalitseja.
Tema ees pidi kummardama.
Sel hetkel meenus Joosepile noorusaastatel nähtud unenägu.
Kas see unenägu on sul meeles?
Selles unenäos kummardasid päike, kuu ja 11 tähte Joosepi ees.
Joosep nägi, et nüüd kummardavad vennad samuti kui tähed selles unes.
Vendadel olid kaasas tühjad kotid.
Mille jaoks?
Selleks, et need saaksid viljaga täidetud ja koju viidud.
Ülejäänud pere ootas kodus ja eriti vana isa Jaakob.
Joosep pani oma vennad proovile.
Ta tahtis teada, kas vennad on muutunud
paremateks meesteks kui nad olid nooruses.
Kui Joosep nägi, et vennad on muutunud,
siis ütles ta neile, kes ta on.
Vennad ei tundnud teda ära.
Joosep ütles:
"Mina olen seesama Joosep, teie noorem vend,
kelle te ammu aega tagasi orjaks müüsite."
Kõik kallistasid ja palusid andeks.
Joosep andis andeks ja see oli rõõmsaim päev maailmas.
Peale seda kõike toodi kaugelt kogu ülejäänud pere Egiptusesse.
Terve suur Joosepi suguvõsa võis jääda sinna elama.
Neil oli seal hea elu, sest vend oli ju ülemvalitseja.
Toitugi jätkus kõigile.
Jumalal oli tõesti hea meel, sest terve pere oli ära leppinud.
Joosepi rasked eluhetked pöördusid lõpuks kogu pere õnnistuseks.
Järgmisel korral räägime hoopis teistel teemadel.
Jätame Joosepi koos isa ja vendadega Egiptusesse
ja räägime uutest asjadest.
Tule ja vaata!
Tšau!
Tõlge: Mare Peterson